
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA

SERVICIUL STRATEGII - PROGRAME

 „În slujba oamenilor”

Nr. 22877 /15.12.2022
REFERAT DE APROBARE A  PROIECTULUI DE HOTĂRÂRE

secțiunea 1 
Titlul proiectului de hotărâre
Proiect de hotărâre privind aprobarea Strategiei de dezvoltare a serviciilor sociale

la nivelul municipiului Timișoara 2023 - 2027 

Secțiunea a 2 - a 
Motivul emiterii proiectului de hotărâre

1. Descrierea situației actuale: 

Direcția de Asistență Socială a Municipiului Timișoara (DASTM), în calitate de serviciu public de asistență socială care funcționează sub autoritatea Consiliului Local al municipiului Timișoara, furnizează servicii sociale și acordă beneficii sociale pentru cetățenii municipiului Timișoara aflați în situații de dificultate socială.

Conform Legii 292/2011 – Legea asistenței sociale, art. 112, alin (3), lit. a), în domeniul organizării, administrării și acordării serviciilor sociale, autoritățile publice au atribuția de a “elabora, în concordanță cu strategiile naționale și nevoile locale identificate, strategia județeană, respectiv locală de dezvoltare a serviciilor sociale, pe termen mediu și lung, după consultarea furnizorilor publici și privați, a asociațiilor profesionale și a organizațiilor reprezentative ale beneficiarilor și răspund de aplicarea acesteia”. 

Astfel, în elaborarea Strategiei de dezvoltare a serviciilor sociale la nivelul municipiului Timișoara 2023-2027 au fost luate în considerare o strategiile la nivel european, național, regional și local.
În scopul identificării nevoilor sociale din municipiul Timișoara și pentru fundamentarea politicilor publice locale în domeniul asistenței sociale, în anul 2021 DASTM a elaborat Diagnoza socială a municipiului Timișoara, aprobată de Consiliul Local a municipiului Timișoara prin HCL 170/11.05.2021. Acest demers al DASTM a fost fundamentat de prevederile Legii nr. 292/2011 – Legea asistenței sociale și a Hotărârii Guvernului nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială. Specialiștii DASTM (Serviciul Strategii - Programe) au colectat date de la nivelul comunității folosind diverse metode: cercetări pe teren în zone urbane marginalizate (ZUM), chestionare dedicate furnizorilor de servicii sau grupurilor vulnerabile, adrese prin care s-au solicitat date statistice și informații de la furnizori de servicii sociale, analiză rapoarte publice, întâlniri consultative cu organizații publice și private care oferă servicii sociale sau reprezintă grupuri vulnerabile.
Nevoile sociale și măsurile de intervenție propuse prin diagnoza mai sus menționată au fost validate prin efectuarea unui număr de 26 de activități de tip Focus-Grup adresate unui număr de 123 de beneficiari din 8 categorii de persoane aflate în situații de vulnerabilitate (copii, persoane vârstnice, persoane cu dizabilități, persoane cu adicții, persoane cu probleme de sănătate mintală, persoane fără 
adăpost, persoane aflate în risc de sărăcie și excluziune socială/etnie romă, persoane victime ale violenței domestice).  

În perioada 16.11.2022 - 05.12.2022 draft-ul Strategiei de dezvoltare a serviciilor sociale la nivelul municipiului Timișoara 2023 - 2027 a fost publicat pe site-ul Direcției de Asistență Socială a municipiului Timișoara și a fost supus dezbaterilor publice. Subsecvent, un număr de 56 de intervenții/propuneri/ completări din partea persoanelor fizice, juridice, ONG-uri, asociațiilor reprezentanților diferitelor categorii de beneficiari au fost integrate în conținutul final al strategiei. 
2. Schimbări preconizate și rezultate așteptate:



Strategia de dezvoltare a serviciilor sociale la nivelul municipiului Timișoara 2023 – 2027 va reprezenta fundamentul acțiunilor ce se vor întreprinde în vederea satisfacerii interesului comunității prin realizarea, la nivelul municipiului, a măsurilor de asistență socială în domeniul protecției copilului, familiei, persoanelor vârstnice, persoanelor cu dizabilități și altor persoane, grupuri sau comunități aflate în nevoie socială.


Totodată, strategia va reprezenta baza în care vor fi identificate și analizate nevoile sociale ale comunității, direcțiile de dezvoltare/adaptare a serviciilor sociale în vederea satisfacerii acestora și, nu în ultimul rând, modalitățile de finanțare a serviciile sociale, atât cele existente, cât și cele planificate a fi înființate.   


Planul operațional de implementare a Strategiei de dezvoltare a serviciilor sociale la nivelul municipiului Timișoara 2023-2027 va reprezenta instrumentul prin care se va monitoriza corelarea direcțiile/măsurile și acțiunile întreprinse cu resursele alocate (umane, financiare și materiale) în vederea atingerii obiectivelor generale, specifice și strategice pentru serviciile sociale de la nivelul municipiului Timișoara și va permite în timp real crearea unei imagini de ansamblu asupra gradului de îndeplinire a acestora. Astfel, se va facilita dezvoltarea/adaptarea și creșterea gradului de reziliență a serviciilor sociale la schimbările/provocările actuale.   
3. Alte informații: nu este cazul.
4. Concluzii:

 
Pentru considerentele prezentate mai sus, considerăm oportună aprobarea Strategiei de dezvoltare a serviciilor sociale la nivelul municipiului Timișoara 2023 – 2027.

